Husleieloven gir full avtalefrihet når det gjelder leiens nivå, men leien kan kreves nedsatt til markedsleien hvis avtalt leie er urimelig høy. Leien kan indeksreguleres årlig med konsumprisindeksen med mindre annet er avtalt. Etter tre år kan begge parter kreve justering til gjengs leie, en gjennomsnittsleie for lignende leieforhold, fastsatt av takstnemnd ved uenighet.